**Нұр-Сұлтан қаласы,**

**№46 «Самал» санаториялық**

**балабақашасының әдіскері,**

**Гулсая Алиева**

**Дамытушы ойын арқылы баланың танымдық әрекетін арттыру**

Мектепке дейінгі тәрбие мен білім беру - барлық тәрбиенің бастамасы. Ал, баланың жан-жақты дамуы үшін ойынның рөлі ерекше. Дамытушы ойындар арқылы балалардың айналаны қоршаған орта жайында мағлұматтары кеңейіп, жауапкершілігі артады. Баланың өмірге қадам басардағы алғашқы қимыл әрекеті – ойын. Барлық бала ойынмен өседі, өйткені бала табиғатының өсіп жетілуі, дамуы ойынмен байланысты. Қазақтың ойшыл ақыны Абай Құнанбаев: «Ойын ойнап, ән салмай, өсер бала бола ма?» – деп айтқандай баланың өмірінде ойын ерекше орын алады. Ойынның бірнеше түрі бар. Олар: қимылды ойындар, дидактикалық ойындар, рөлдік-сюжеттік ойындар, ұлттық ойындар, топтық ойындар, логикалық ойындар, дамытушы ойындар, т.б.

Отаншылдық сезім адам бойына туа біткен қасиет емес. Ол – адамның саналы өмірімен қабаттас қалыптасатын психологиялық, саяси-әлеуметтік құбылыс. Патриоттық сезім жалпы адам баласының еліне, жеріне, өз тілі мен мәдениетіне, ұлттық құндылықтарына жеке қатынасын, өзіндік бағасын түйсінуін, қуаттап қолдауын пайымдайтын сезім көрсеткіші болып табылады. Сондықтан да, баланы балабақшадан отансүйгіштікке тәрбиелеу – баланың өз Отанына деген сүйіспеншілік сезімін оятып, оған адал қызмет жасауға, оны қорғауға баулу; туған ел тарихы жəне өз халқы мен басқа да ұлыстардың мəдени мұрасын, салттары мен дəстүрлерін қастерлеуге ойын үлкен роль атқарады. Мектеп жасына дейінгі балаға Қазақстанның кең байтақ, бай мемлекет екенін түсіндіру.  Мемлекетіміздің астанасы туралы түсінік беру. Балалардың қызығушылығын, ойлау, сөйлеу қабілеттерін дамыту. Отанды сүйе білуге тәрбиелеуді басты мақсат ете отырып, Қазақстан Республикасы мектепке дейінгі тәрбие мен оқытудың үлгілік оқу бағдарламасы негізінде «мектепке дейінгі тәрбие білім беруге арналған дамытушы ойындар» атты оқу әдістемелік кешен құрастырылған. Осы кешен негізінде «Салауатты ұрпақ»

«Менің Отаным - Қазақстан» атты дамытушы ойынының алар орны ерекше. Аталмыш ойын арқылы баланың танымдық әрекеті артады. Дамытушы ойында екі негізгі қағида енгізілген: қызығушылық және таным болып табылады.

Бала ойнай отыра, кеңістікті бағдарлау арқасында Қазақстан Республикасында орналасқан төрт аймақ жөніндегі түсініктері қалыптасады. Төрт аймақтың Қазақстан Республикасының картасында қай жерде орналасқанын үйренеді. Сондай-ақ, еліміздің жер асты қазба байлықтарымен танысады. Қарапайым күнделікті қолданыста жүрген алтын, көмір, ас тұзы, цемент, мұнай тәрізді жер асты қазба байлықтарының қай өңірде шығатыны туралы білетін болады. Рационалды түрде құрастырылған дамытушы ойындар табиғи заттардан дайындалған.

Ұсынылып отырған дамытушы ойындар күнделікті бақылау, ойын, еңбек, ұйымдастырылған оқу қызметінде іс-әрекеттің алуан түрлерін өзгертіп, алмастыра отырып жүзеге асырылады. Бағдарламаның мазмұнына сәйкес ойындардың арнайы сериясы берілген. Тәрбиеші педагогтар бұл дамытушы ойындарды оқу қызметінде, бос уақытарында, күннің екінші жарытысында сонымен қатар кешкілік жек және топтық жұмыстарда да пайдалана алады.

Дамытушы ойындар балалардың логикалық ойлау қабілеттерін арттырады. Бала саналы, мәдениетті, адамгершілігі мол болып, жан-жақты дамуы үшін және тілін, сөз байлығын дамыту, айналадағы өмір құбылысын меңгеру үшін дамытушы ойындар үлкен рөл атқарады.

«Менің Отаным - Қазақстан» атты дамытушы ойынынын іс – тәжірибеде қолдануларыңызға тілектеспін.

**«МЕНІҢ ҚАЗАҚСТАНЫМ»** – **баланың ойлау қабілетін дамытуға арналған ойын**

Ойын назар аудару және жылдам есте сақтау қабілетін арттырып, орындауды талап етеді.

Бұл ойында балалардың кеңістікті бағдарлау арқасында Қазақстан Республикасындағы орналасқан төрт аймақ жөніндегі түсініктері қалыптасады. Еліміздің жер асты қазба байлықтарымен танысады.

Ойын екі нұсқада құрастырылған:

**1-нұсқасы:** бұл нұсқада, тақтайшаға ойылып көрсетілген Қазақстан Республикасының картасына төрт бөліктен тұратын төрт аймақты орналастыруы қажет. Сонымен қатар кеңістікті бағдарлай отыра, төрт аймақтың атауын атап береді. (жоғарыда – Солтүстік Қазақстан облысы, төменде - Оңтүстік Қазақстан облысы, оң жақта- Шығыс Қазақстан облысы, сол жақта - Батыс Қазақстан облысы) орналасқан.

**2-нұсқасы:** педагог балаға көмек береді. Тақтайшаға ойылып көрсетілген Қазақстан Республикасының картасындағы төрт бөліктен тұратын төрт аймақтағы жер асты қазба байлықтарының белгілері көрсетіледі. Осы суреттерге фигураларды сәйкестендіреді және атап айтады. (мұнай – қара түсті үшбұрыш, табиғи газ - ақ түсті үшбұрыш, алтын - дөңгелек сары түсті, тас көмір – - шаршы қара түс, цемент – Ц, ас тұзы – ақ түсті шаршы).

Құрамы: 1ағаштан ойылып жасалған Қазақстан Республикасының картасы және осы картаға сәйкес төрт аймақтан тұратын 4 түрлі-түсті ағаш карта, жер асты қазба байлықтарын айшықтайтын 8 белгі (2 қара түсті үшбұрыш, 1 ақ түсті үшбұрыш, 2 сары түсті дөңгелек, 1 қара түсті шаршы, Ц-әрпі, 1 ақ түсті шаршы).

Ұсынылған жас аралығы: 3 жастан бастап.